Shorty Rogers

Shorty Rogers (14. huhtikuuta 1924 Great Barrington, Massachusetts – 7. marraskuuta 1994 Van Nuys, Kalifornia) oli yhdysvaltalainen jazztrumpetisti ja -flyygelitorvensoittaja. Hän toimi myös sovittajana jazzissa ja elokuvastudioilla. Hän teki yhteistyötä Will Bradleyn, Red Norvon, Woody Hermanin ja Stan Kentonin kanssa. Hän johti myös Giants-kokoonpanoaan, jonka laajuus vaihteli kvintetistä nonettiin ja big bandiin. Tämän kokoonpanon kanssa Rogers teki useita West Coast jazz -tyylisiä levytyksiä.

Vuodesta 1962 lähtien Rogers sävelsi melkein yksinomaan televisioon ja elokuviin, mutta vuonna 1982 hän teki comebackin jazzmuusikkona. Hän organisoi uudelleen Lighthouse All-Starsin ja johti sitä.

Lähteet

Aiheesta muualla 
 

Yhdysvaltalaiset jazzmuusikot
Yhdysvaltalaiset trumpetistit
Yhdysvaltalaiset sovittajat
Yhdysvaltalaiset elokuvasäveltäjät
Flyygelitorvensoittajat
Vuonna 1924 syntyneet
Vuonna 1994 kuolleet